Publication: Magyar Közlöny
Issue: MK-2004-65 (Year: 2004, Number: 65)
Era: 2004-2010
Section: amilyen arányban ez az intézmény állami vagy önkormányzati feladatot vállalt át”. [22/1997. (IV. 25.) AB határozat,
Paragraph Index: 713

2. Álláspontom szerint az indítványozók által állított nemzetközi egyezményt sértõ jogi helyzet nem az indítványozók által megjelölt és megsemmisíteni kért jogszabályi rendelkezések következménye. A vitatott szabályok egyike sem mondja ki, hogy az egyházi fenntartó a szociális alapellátáshoz állami hozzájárulást csak akkor kaphat, ha ellátási szerzõdést köt az önkormányzattal. Az Szt. 121. § (3) bekezdése arról rendelkezik, hogy ha az önkormányzat nem tesz eleget az Szt. 59—65/E. §-ai szerinti szociális alapellátásban kötelezõ feladatainak, köteles ellátási szerzõdést kötni. Ez a szabály az önkormányzat számára állapít meg kötelezettséget arra, hogy ha saját intézményeivel nem biztosítja az alapellátást, akkor ellátási szerzõdés útján gondoskodjék az alapellátási feladatok ellátásáról. Ez a szabály nem zárja ki azt, hogy az önkormányzat ellátási szerzõdést kössön az e rendelkezésben szabályozott feltételek hiányában is, és nem tartalmaz rendelkezést arra nézve sem, hogy az egyházi fenntartó csak akkor igényelhet állami támogatást, ha vele az önkormányzat ellátási szerzõdést kötött. Az Szt.-nek ez a szabálya az önkormányzatot terhelõ ellátási felelõsség érvényesülésének garanciája és nem pedig finanszírozási szabály. Az Szt. 126. § (3) bekezdése viszont már finanszírozási szabály, amely szerint ha az önkormányzat ellátási szerzõdést kötött, köteles — részben vagy egészben — átengedni a szolgáltatásra esõ állami normatívát. Ebbõl a rendelkezésbõl sem olvasható ki azonban az, hogy a szociális alapellátás körében a katolikus egyházi fenntartó csak akkor kaphatna állami hozzájárulást, ha ellátási szerzõdést köt az önkormányzattal. Az egyházak által fenntartott szociális intézmények finanszírozásáról egyrészt a szociális törvény más szabályai is rendelkeznek, másrészt más jogszabályok is tartalmaznak finanszírozási szabályokat. Ezek együttes értelmezésével lehet eljutni az indítványozók által felvetett alkotmányossági problémához. Az egyházi fenntartó által mûködtetett szociális ellátásra és e tevékenység finanszírozására vonatkozó szabályokat a következõ törvényi rendelkezések tartalmaznak:

Source: https://magyarkozlony.hu/hivatalos-lapok/fecbd225521554af21de4f3ab7cb016f6727b633/dokumentumok/67fc39b37b5fee3cafc48b9181252a20d90f08a6/letoltes